**8. sz. melléklet - Az adatszolgáltatás ingyenessége**

**Kivételek listája**:

* Vízügyi Hatóság
* Környezet- és természetvédelmi hatóság
* Nemzeti Parkok
* Bíróság
* Ügyészség
* Rendőrség
* Önkormányzat

**Kötelező tartalmú adatszolgáltatások különösen**:

**1) Vízkárelhárítás keretén belül:**

A vizek kártételei elleni védekezés szabályairól szóló 232/1996. (XII. 26.) Korm. rendelet 9. § (1) bekezdés a) pont 2. alpontja, illetve b) pontja alapján kerül sor adatszolgáltatásra.

**2) Településrendezés:**

A település- és területrendezési adatszolgáltatási kötelezettségeink teljesítése során abban az esetben, ha:

* a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 9. melléklete (A településfejlesztési koncepció, az integrált településfejlesztési stratégia, a településrendezési eszközök egyeztetési eljárásában részt vevő államigazgatási szervek, valamint az településarculati kézikönyv és a településképi rendelet elkészítéséhez adatszolgáltató államigazgatási szervek.) alapján.
* a területfejlesztési koncepció, a területfejlesztési program és a területrendezési terv tartalmi követelményeiről, valamint illeszkedésük, kidolgozásuk, egyeztetésük, elfogadásuk és közzétételük részletes szabályairól szóló 218/2009. (X. 6.) Korm. rendelet 7. mellékletének 1.3. táblázata alapján (a műszaki infrastruktúra-hálózatok és egyedi építmények térbeli rendje), illetve
* a kiemelt térségi és megyei területrendezési tervek, valamint a településrendezési tervek készítése során az országos, a kiemelt térségi és a megyei övezetek területi érintettségével kapcsolatosan állásfoglalásra kötelezett államigazgatási szervek köréről és az eljárás részletes szabályairól szóló 282/2009. (XII. 11.) Korm. rendelet 1. melléklete (A kiemelt térségi és a megyei területrendezési terv, valamint a megyei területrendezési terv hatálya alá tartozó település településrendezési eszközének készítése vagy módosítása során előzetes adatszolgáltatásra kötelezett államigazgatási szervek.) alapján kerül sor adatszolgáltatásra.

- A honvédelemről és a Magyar Honvédségről, valamint a különleges jogrendben bevezethető intézkedésekről szóló 2011. évi CXIII. törvény, a földmérési és térképészeti tevékenységről szóló 2012. évi XLVI. törvény, továbbá a védelmi célokat szolgáló földmérési és térképészeti szakigazgatási feladatokról, valamint a honvédelmi célú térképellátásról szóló 35/2000. (XII. 20.) HM rendelet és a földmérési és térképészeti tevékenységről szóló 1996. évi LXXVI. törvény egyes rendelkezéseinek végrehajtásáról szóló 21/1997. (III. 12.) FM-HM együttes rendelet alapján történik az adatszolgáltatás.

- A büntetőeljárásról szóló 2017. évi XC. törvény keretén belül történik az adatszolgáltatás.